ai4bharat/Pralekha huggingface dataset:
রেলমন্ত্রক
১০৯টি রুটে ট্রেন চালানোর জন্য রেল মন্ত্রকের বেসরকারী সংস্থাগুলির কাছে আবেদন আহ্বান
নতুনদিল্লি, ০২ জুলাই, ২০২০
রেল মন্ত্রক ১০৯টি রুটে ট্রেন চালানোর জন্য বেসরকারী সংস্থাগুলির কাছে রিকোয়েস্ট ফর কোয়ালিফিকেশন  আহ্বান করেছে। এই রুটগুলিতে ১৫১টি আধুনিক রেক চলবে।
যাত্রার শুরু থেকে গন্তব্য পর্যন্ত এই ১০৯ জোড়া রুট ভারতীয় রেলের ১২টি ক্লাস্টারের মধ্যে রয়েছে। প্রতিটি ট্রেনে কমপক্ষে ১৬টি কোচ থাকতে হবে। বেসরকারী সংস্থাগুলিকে এক্ষেত্রে প্রায় ৩০,০০০কোটি টাকার বিনিয়োগ করতে হবে। ভারতীয় রেলে যাত্রীবাহী ট্রেন চালানোর জন্য এটিই প্রথম বেসরকারী উদ্যোগ।
‘মেক ইন ইন্ডিয়া’- কর্মসূচির আওতায় এই ট্রেনগুলি দেশেই তৈরি হবে। বেসরকারী সংস্থাগুলি লগ্নি করা ছাড়াও ট্রেনের রেক সংগ্রহ করে সেগুলি চালাবে এবং রক্ষনাবেক্ষন করবে।
ট্রেনগুলি সর্বোচ্চ ঘন্টায় ১৬০ কিলোমিটার বেগে চলতে পারবে। এর ফলে যাত্রাপথের সময় কমবে। ওই সব রুটে ভারতীয় রেলের যে সব দ্রুততম গতির ট্রেন চলে তার সঙ্গে তুলনা করে বলা যায় এই ট্রেনগুলিও প্রায় ওই একই সময়েই গন্তব্যে পৌঁছাবে।
আধুনিক প্রযুক্তি ব্যবহারের ফলে এই ট্রেনগুলির রক্ষনাবেক্ষনের খরচ এবং যাতায়াতের সময় কমবে। এছাড়া কর্মসংস্থানের সুযোগ তৈরি হবে। যাত্রী নিরাপত্তা নিশ্চিত করে পরিবহণ ক্ষেত্রে চাহিদার ঘাটতি মিটবে এবং আন্তর্জাতিক মানের পরিষেবা পাওয়া যাবে। এই ট্রেনগুলি চালানোর জন্য ৩৫ বছরের কনশেসন পিরিয়ড থাকবে।
বেসরকারী সংস্থাগুলি ভারতীয় রেলকে ব্যবহৃত পরিবহণ, জ্বালানী বাবদ নির্দিষ্ট অর্থ দেবে। বিনিময়ে তারা স্বচ্ছ নিলাম প্রক্রিয়ায় নির্ধারিত পরিমাণ রাজস্ব পাবে। ভারতীয় রেলের চালক ও গার্ডরাই এই ট্রেনগুলি চালাবে।
সময় মেনে ট্রেন চালানো, বিশ্বাসযোগ্যতা ও ট্রেনের রক্ষণাবেক্ষণের উপর ভিত্তি করে বেসরকারী সংস্থাগুলি এই সব ট্রেন চালাতে পারবে। ভারতীয় রেলের নির্ধারিত মান বজায় রেখে এই সব বেসরকারী ট্রেনগুলি চালানো হবে।
এই বিষয়ে বিস্তারিত তথ্য নীচের ওয়েবসাইটে ক্লিক করে জানা যাবে।
www.eprocure.gov.in
(CG/CB
প্রধানমন্ত্রীরদপ্তর
স্মরনিকা নিলাম প্রক্রিয়ায় অংশগ্রহণ করার জন্য প্রধানমন্ত্রী সকলকে আহ্বান জানিয়েছেন
নতুনদিল্লি, ১৯শে সেপ্টেম্বর, ২০২১
প্রধানমন্ত্রী শ্রী নরেন্দ্র মোদী তাঁকে দেওয়া উপহারসামগ্রী ও স্মরণিকা নিলাম প্রক্রিয়ায় অংশগ্রহণের জন্য সকল নাগরিককে অনুরোধ জানিয়েছেন। তিনি বলেন, নমামী গঙ্গে উদ্যোগে নিলাম থেকে প্রাপ্ত অর্থ ব্যয় করা হবে।
এক ট্যুইট বার্তায় প্রধানমন্ত্রী বলেছেন;
“নানা সময়ে আমি বিভিন্ন উপহার সামগ্রী ও স্মরনিকা পেয়েছি। এগুলিকে নিলামে তোলা হবে। এর মধ্যে অলিম্পিক্সে আমাদের নায়ক নায়িকাদের দেওয়া উপহার সামগ্রীও রয়েছে। আপনারা নিলামে অংশ নিন। নিলামের অর্থ নমামী গঙ্গে উদ্যোগে পাঠানো হবে।“
CG/CB/
(
নারীওশিশুবিকাশমন্ত্রক
২০১২’র পক্সো আইনের ২৩ নম্বর ধারানুযায়ী যৌন হেনস্থার শিকার শিশুদের ব্যাপারে তথ্য প্রকাশ নিষিদ্ধ ও শাস্তিযোগ্য বলে সুপারিশ করলো জাতীয় শিশু অধিকার রক্ষা কমিশন
কলকাতা, ১৮ ফেব্রুয়ারি, ২০২০
জাতীয় শিশু অধিকার সুরক্ষা কমিশনের নজরে এসেছে, বিভিন্ন গণমাধ্যম যৌন হেনস্থার শিকার শিশুদের পরিচিতি সম্পর্কিত একাধিক তথ্য, যেমন – ঠিকানা, ছবি, পারিবারিক বিবরণী, বিদ্যালয়ের নাম প্রভৃতি প্রকাশ করছে। এই প্রেক্ষিতে কমিশমের পক্ষ থেকে ২০১২’র পক্সো আইনের ২৩ নম্বর ধারার আওতায় এ ধরনের তথ্য প্রকাশের বিষয়টিকে নিষিদ্ধ ও শাস্তিযোগ্য বলে সুপারিশ করা হয়েছে। শিশুদের স্বার্থ রক্ষায় গণমাধ্যমের সম্পাদকদের আইনের ধারাগুলি মেনে চলার কথাও কমিশনের তরফে বলা হয়েছে।
CG/BD/SB
(Visitor Counter : 17
কেন্দ্রীয়মন্ত্রিসভা
কেন্দ্রীয় মন্ত্রিসভা রাজ্য/কেন্দ্রশাসিত অঞ্চলগুলিতে আদর্শ প্রজাস্বত্ত্ব আইন কার্যকর করার প্রস্তাব অনুমোদন করেছে
নয়াদিল্লি, ০২ জুন, ২০২১
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা গৃহ-ভাড়াটে সংক্রান্ত আদর্শ প্রজাস্বত্ত্ব আইন কার্যকর প্রস্তাব অনুমোদন করেছে। এই আইন রাজ্য/কেন্দ্রশাসিত অঞ্চলগুলি কার্যকর করতে পারবে। এর ফলে, রাজ্য/কেন্দ্রশাসিত অঞ্চলগুলিতে বর্তমান গৃহ-ভাড়াটে আইন নতুন করে তৈরি করতে পারবে বা বর্তমান আইনকে সংশোধন করতে পারবে।
আদর্শ প্রজাস্বত্ত্ব আইন কার্যকর হলে দেশব্যাপী বাড়ি ভাড়া দেওয়ার জন্য আইনি কাঠামো আরও মজবুত হবে। এর ফলে, সমগ্র ব্যবস্থায় উন্নয়নের পথ আরও সুগম হবে। আদর্শ প্রজাস্বত্ত্ব আইন কার্যকর করার উদ্দেশ্য হ’ল দেশে গৃহ ভাড়াটে ব্যবস্থাকে আরও বেশি টেকসই করে তোলা এবং প্রাতিষ্ঠানিক অন্তর্ভুক্তিমূলক কাঠামোর আওতায় নিয়ে আসা। এই আইন কার্যকর হলে প্রতিটি আয়ের গোষ্ঠীর মানুষের জন্য আর্থিক অবস্থা অনুযায়ী বাড়ি ভাড়া পাওয়া যাবে এবং গৃহহীনতার সমস্যা মিটবে।
আদর্শ প্রজাস্বত্ত্ব আইনের মাধ্যমে দীর্ঘদিন পড়ে থাকা বাড়িগুলি পুনরায় ভাড়া দেওয়া সম্ভব হবে। এমনকি, বেসরকারি অংশীদারিত্বের মাধ্যমে গৃহ-ভাড়াটে ব্যবসার আরও প্রসার ঘটবে। পক্ষান্তরে আবাসিক বাড়ির ঘাটতি পূরণ করা সম্ভব হবে।
CG/BD/SB
(
প্রতিরক্ষামন্ত্রক
ভারতীয় বায়ুসেনা প্রধানের থাইল্যান্ড সফর
নয়াদিল্লি, ২৬ অগাস্ট, ২০১৯
বায়ুসেনা প্রধান বীরেন্দর সিং ধানওয়া তিন দিনের সফরে ২৬-২৮ আগস্ট থাইল্যান্ড যাচ্ছেন। তিনি ব্যাঙ্কক-এ ভারত-প্রশান্ত মহাসাগরীয় অঞ্চলের প্রতিরক্ষা প্রধানদের সম্মেলনে যোগ দেবেন। এবারের সম্মেলনের মূল আলোচ্য বিষয় ‘এক উন্মুক্ত ও অবাধ ভারত- প্রশান্ত মহাসাগরীয় অঞ্চলের লক্ষ্যে সহযোগিতা’ সম্মেলনে যোগদানকারি দেশগুলি যে সমস্ত অভিন্ন চ্যালেঞ্জের সম্মুখীন হচ্ছে তা নিয়ে দৃষ্টিভঙ্গি আদান-প্রদানের পাশাপাশি, সংশ্লিষ্ট বিষয়গুলি নিয়ে খোলামেলা আলোচনা হবে। ৩৩টিরও বেশি দেশের প্রতিরক্ষা প্রধানরা সম্মেলনে যোগ দিচ্ছেন।
ভারতের সঙ্গে থাইল্যান্ডের সম্পর্ক ভারতের ‘পূর্বে তাকাও নীতি’র ফলে নতুন গতি পেয়েছে। এছাড়াও, সার্বিকভাবে রাজনৈতিক, অর্থনৈতিক ও সাংস্কৃতিক পর্যায়ে দ্বি-পাক্ষিক সম্পর্কে লক্ষ্যণীয় অগ্রগতি ঘটেছে। দুই দেশের সম্পর্ককে আরও নিবিড় করার ওপর জোর দিয়ে সেনা-সহযোগিতা বাড়ানোর লক্ষ্যে ২০০৩-এর মে মাসে নিরাপত্তা সম্পর্কিত যৌথ কর্মীগোষ্ঠী গঠন করা হয়। ২০১২-র জানুয়ারি মাসে থাইল্যান্ডের প্রধানমন্ত্রীর ভারত সফর উপলক্ষ্যে যে যৌথ বিবৃতি দেওয়া হয়, তাতে সেনা-সহযোগিতাকে আরও নিবিড় করার কথা বলা হয়েছে।
বায়ুসেনা প্রধানের এই সফর থাইল্যান্ডের সঙ্গে প্রতিরক্ষা সহযোগিতাকে বাড়াতে আরও গতি সঞ্চারিত এবং ভবিষ্যতে আরও বেশি যোগাযোগ ও সহযোগিতার পথ সুগম করতে সাহায্য করবে।
CG/BD/NS
(Visitor Counter : 97
ক্রেতা, খাদ্যএবংগণবন্টনমন্ত্রক
কেন্দ্র গম মজুতের ওপর নিষেধাজ্ঞা জারি করেছে, খুচরো বিক্রেতা, বড় সরবরাহকারী, পাইকারি বিক্রেতা সহ সকলের ক্ষেত্রেই এটি প্রযোজ্য হবে। গম মজুতের ওপর নিষেধাজ্ঞা জারি থাকবে ৩১ মার্চ ২০২৪ পর্যন্ত
নতুন দিল্লি, ১২ জুন, ২০২৩
সামগ্রীক খাদ্য নিরাপত্তা ব্যবস্থাপনার লক্ষ্যে ও অযথা মজুত রুখতে ভারত সরকার গম মজুতের ওপর নিষেধাজ্ঞা জারি করেছে। সব রাজ্য ও কেন্দ্রশাসিত অঞ্চলের খুচরো বিক্রেতা, পাইকারি বিক্রেতা, বড় সরবরাহকারীর ক্ষেত্রে এটি প্রযোজ্য হবে। ১২ জুন ২০২৩ থেকে এই নিষেধাজ্ঞা কার্যকর হবে। আপাতত তা ৩১ মার্চ ২০২৪ পর্যন্ত বলবৎ থাকবে।
পাইকারি বিক্রেতাদের জন্য মজুত ক্ষমতা ৩ হাজার মেট্রিকটন এবং খুচরো বিক্রেতাদের জন্য ১০ মেট্রিকটন ধার্য করা হয়েছে। বড় সরবরাহকারী তাদের প্রতিটি আউটলেটে ১০ মেট্রিকটন গম মজুত রাখতে পারবে। প্রত্যেকে নিজেদের এই মজুত ক্ষমতা সম্পর্কে নিয়মিত ভাবে নিম্নলিখিত পোর্টালে তথ্য আপডেট করতে হবে বলে জানিয়েছেন খাদ্য ও গণবন্টন দপ্তর। https://evegoils.nic.in/wsp/login । কোন কারণে যদি বর্তমান পরিস্থিতিতে সংশ্লিষ্ট ক্ষেত্রগুলিতে মজুতের পরিমাণ বেশি থাকে, তবে আগামী ৩০ দিনের মধ্যে তা নিম্নলিখিত সীমাবদ্ধতায় নিয়ে আসতে হবে।
কেন্দ্র সরকার কেন্দ্রীয় মজুত ভান্ডার থেকে খোলা বাজারে ১৫ লক্ষ মেট্রিকটন গম ছেড়ে দেওয়ার সিদ্ধান্ত নিয়েছে। গমের মূল্যবৃদ্ধি রুখতে এই সিদ্ধান্ত।
চালের ক্ষেত্রেও কেন্দ্রীয় মজুত ভান্ডার থেকে খোলা বাজারে চাল ই-নিলামের মাধ্যমে চাল দেওয়া হবে।
বর্তমানে খাদ্য ও গণবন্টন দপ্তর গম এবং চালের মজুতের ওপর কড়া নজর রেখেছে। মূল্যবৃদ্ধি রুখতে সরকারের এই পদক্ষেপ।
(CG/PM/AS
বিদ্যুৎমন্ত্রক
২০১৮-১৯ অর্থবর্ষে ২৫ হাজার কোটি টাকার মূলধনী ব্যয়ের লক্ষ্য পাওয়ার গ্রিডের
নয়াদিল্লি, ০৪ মে, ২০১৮
পাওয়ার গ্রিড কর্পোরেশন অফ ইন্ডিয়া লিমিটেডের কেন্দ্রীয় বিদ্যুৎ, মন্ত্রকের সঙ্গে ২০১৮-১৯ অর্থবর্ষের জন্য সমঝোতাপত্র স্বাক্ষর করেছে। পাওয়ার গ্রিডের ২০১৮-১৯ অর্থবর্ষে ২৫ হাজার কোটি টাকা মূলধনী ব্যয় সহ বিভিন্ন লক্ষ্যমাত্রার বিষয়গুলি চুক্তিতে উল্লেখ করা হয়েছে। বিদ্যুৎ মন্ত্রকের সচিব শ্রী অজয় কুমার ভাল্লা ও পাওয়ার গ্রিডের সিএমডি শ্রী আই এস ঝা’এর মধ্যে এই সমঝোতাপত্র হয়। এতে উল্লিখিত বিভিন্ন বিষয়ের মধ্যে রয়েছে মানব-সম্পদ, প্রকল্প রূপায়ণ, গবেষণা ও উন্নয়ন, উদ্ভাবনী কাজ সহ কার্যকারিতা ও পদ্ধতিগত বিকাশের বিভিন্ন পদক্ষেপ। পাওয়ার গ্রিড একটি ‘নবরত্ন’ পর্যায়ের কেন্দ্রীয় সরকারি সংস্হা ও কেন্দ্রীয় বিদ্যুৎ সংবহন সংস্হা। ১৯৯৩-৯৪ থেকে পাওয়ার গ্রিড একইভাবে উৎকর্ষতার সর্বোচ্চ রেটিং পাচ্ছে।
CG/SC/NS/…
(Visitor Counter : 32
প্রতিরক্ষামন্ত্রক
ভারতীয় নৌবাহিনীর যুদ্ধজাহাজ আই এন এস তাবার ইজিপ্টের আলেকজান্দ্রিয়ায় গিয়ে পৌঁছেছে
নতুন দিল্লি, ২৯ জুন, ২০২১
সৌহার্দ্য মূলক সফরের অংশ হিসেবে ভারতীয় নৌবাহিনীর যুদ্ধজাহাজ আইএনএস তাবার ২৭ জুন ইজিপ্টের আলেকজান্দ্রিয়ায় গিয়ে পৌঁছেছে। ভারত ও মিশরের মধ্যে দ্বিপাক্ষিক সম্পর্ক মজবুত করতে ভারতীয় নৌবাহিনীর জাহাজগুলি প্রায়শই আলেকজান্দ্রিয়া বন্দর ঘুরে দেখে।
আইএনএস- তাবর- এর কমান্ডিং অফিসার ক্যাপ্টেন এম মহেশ এবং তার জাহাজের কর্মীরা আলেকজান্দ্রিয়া গিয়ে সৈনিক স্মৃতিসৌধে পুষ্পস্তবক অর্পণ করেন। সেখানে আলেকজান্দ্রিয়া নৌঘাঁটির কমান্ডিং অফিসার কমান্ডার রিয়ার এডমিরাল আইমান আল ড্যালিও উপস্থিত ছিলেন।
ওই বন্দর ছেড়ে চলে যাওয়ার সময় আইএনএস তাবার মিশরীয় নৌবাহিনীর জাহাজ তৌশকার সাথে সমুদ্রে মহড়াও করে।
আইএনএস তাবার-এর এই সফরের উদ্দেশ্য ছিল দু'দেশের মধ্যে পারস্পরিক সম্পর্ক আরও সুদৃঢ় করা।
CG/ SB
(Visitor Counter : 181
প্রতিরক্ষামন্ত্রক
ভারতীয় নৌবাহিনী ও ওমানের নৌবাহিনীর মধ্যে ‘হোয়াইট শিপিং’ সংক্রান্ত তথ্য আদানপ্রদানের জন্য সমঝোতাপত্র সাক্ষর
নতুনদিল্লি, ২৭শে সেপ্টেম্বর, ২০২১
রয়াল নেভি অফ ওমানের কমান্ডার রেয়ার অ্যাডমিরাল সইফ বিন নাসের বিন মহসেন আল-রাহবি ও ভারতীয় নৌবাহিনীর প্রধান অ্যাডমিরাল করমবীর সিং ২৭শে সেপ্টেম্বর একটি সমঝোতাপত্র সাক্ষর করেছেন। ভারতীয় নৌবাহিনীর প্রধানের ওমান সফরের সময় মাস্কটের ম্যারিটাইম সিকিউরিটি সেন্টারে হোয়াইট শিপিং বা বাণিজ্যিক অসামরিক জাহাজের বিষয়ে তথ্য আদান প্রদানের জন্য এই সমঝোতা পত্র সাক্ষরিত হল।
এই সমঝোতাপত্র সাক্ষরের ফলে বাণিজ্যিক জাহাজ চলাচলের বিষয়ে তথ্য ভারতের আইএফসি- আইওআর এবং ওমানের এমএসসির মাধ্যমে আদানপ্রদান করা হবে। এই অঞ্চলে সামুদ্রিক বাণিজ্যের ক্ষেত্রে সুরক্ষা ও নিরাপত্তা বাড়ানোই এই সমঝোতাপত্রের মূল উদ্দেশ্য।
CG/CB/SFS/
(Visitor Counter : 114
প্রধানমন্ত্রীরদপ্তর
বিজ্ঞান, প্রযুক্তি ও শিল্পক্ষেত্রে মূল্য সংযযোজন শৃ্ঙ্খল ব্যবস্থাকে আরও মজবুত করার জন্য বৈজ্ঞানিক মহলের প্রতি আবেদন প্রধানমন্ত্রীর
আত্মনির্ভর ভারতের জন্য সামগ্রিক সম্পদ সৃষ্টিতে বিজ্ঞানের মূল্য সংযোজন শৃঙ্খল অত্যন্ত গুরুত্বপূর্ণ
নয়াদিল্লী, ০৪ জানুয়ারি, ২০২১
প্রধানমন্ত্রী শ্রী নরেন্দ্র মোদী সামগ্রিক সম্পদ সৃষ্টির ক্ষেত্রে বিজ্ঞানের মূল্য সংযোজন শৃঙ্খলের আরও প্রসারের জন্য বৈজ্ঞানিক মহলের প্রতি আবেদন জানিয়েছেন। তিনি জাতীয় মেট্রোলজি সম্মেলন ২০২১এ ভাষণ দিতে গিয়ে জাতীয় আণবিক টাইম স্কেল বা সময় সরণী এবং ভারতীয় নির্দেশক দ্রব্য প্রণালী জাতির উদ্দেশ্যে উসর্গ করেন। শ্রী মোদী এই অনুষ্ঠানে ভিডিও কনফারেন্সের মাধ্যমে জাতীয় পরিবেশ সংক্রান্ত মানক গবেষণাগারের শিলান্যাস করেন।
প্রধানমন্ত্রী বলেন, ঐতিহাসিক দিক থেকে যেকোন দেশের অগ্রগতির পিছনে রয়েছে বিজ্ঞানের সঙ্গে সরাসরি সম্পর্ক। তিনি বিজ্ঞানের সংযোজন ব্যবস্থাকে বিজ্ঞান, প্রযুক্তি ও শিল্পের সঙ্গে সরাসরি সম্পর্কযুক্ত বলে অভিমত প্রকাশ করেন। এ প্রসঙ্গে প্রধানমন্ত্রী আরও বলেন, বৈজ্ঞানিক উদ্ভাবনের ফলেই প্রযুক্তির উদ্ভব হয় এবং এই প্রযুক্তি শিল্পক্ষেত্রের উন্নয়নে গুরুত্বপূর্ণ ভূমিকা নেয়। পক্ষান্তরে শিল্প বিজ্ঞানের নতুন গবেষণার ক্ষেত্রে বিনিয়োগ করে এবং উদ্ভাবনকে এগিয়ে নিয়ে যায়। পারস্পরিক সম্পর্কযুক্ত এই শৃঙ্খল আমাদেরকে নতুন সম্ভাবনার দিকে নিয়ে যায়। মূল্য শৃঙ্খলের এই ব্যবস্থাকে এগিয়ে নিয়ে যাওয়ার ক্ষেত্রে সিএসআইআর-এনপিএল গুরুত্বপূর্ণ ভূমিকা পালন করেছে বলেও প্রধানমন্ত্রী অভিমত প্রকাশ করেন।
বিজ্ঞানের মূল্য সংযোজন শৃঙ্খল থেকে সামগ্রিক সম্পদ সৃষ্টির বিষয়টি বর্তমান বিশ্বে অত্যন্ত গুরুত্বপূর্ণ হয়ে উঠেছে, বিশেষ করে যখন আমাদের দেশ আত্মনির্ভর হয়ে উঠার লক্ষ্যে অগ্রসর হচ্ছে।
প্রধানমন্ত্রী আনন্দ প্রকাশ করে বলেন, সিএসআইআর-এনপিএল প্রতিষ্ঠানের জাতীয় আণবিক সময় সারণী ভারতকে সময়ের আরও সূক্ষাতিসূক্ষ মূল্যায়ণে সাহায্য করবে। জাতীয় আণবিক সময় সারণী মানব জাতির উদ্দেশে উসর্গ করে প্রধানমন্ত্রী বলেন, ন্যানো সেকেন্ডের মধ্যে সময়ের মান নিরূপণে ভারত এখন আত্মনির্ভর হয়ে উঠেছে। তাই ২.৮ ন্যানো সেকেন্ডের নিঁখুত মানদন্ড নির্ধারণের সক্ষমতা অর্জন এক বড় সাফল্য। এখন ভারতীয় সময় আন্তর্জাতিক সময়ের সঙ্গে সমতুল্য হয়ে উঠছে, যার ফারাক কেবল ৩ ন্যানো সেকেন্ডেরও কম। ইসরোর মতো প্রতিষ্ঠান যারা সর্বাধুনিক প্রযুক্তি নিয়ে কাজ করে তাদের কাছে সময়ের সূক্ষাতিসূক্ষ মূল্যায়ণ অত্যন্ত গুরুত্বপূর্ণ হয়ে উঠবে। এমনকি আধুনিক প্রযুক্তির সঙ্গে যুক্ত ব্যাঙ্কিং ব্যবস্থা, রেল, প্রতিরক্ষা, স্বাস্থ্য, টেলি-যোগাযোগ, আবহাওয়ার পূর্বাভাস, বিপর্যয় ব্যবস্থাপনা এবং এ ধরণের একাধিক ক্ষেত্র এই সাফল্যের ফলে লাভবান হবে বলে প্রধানমন্ত্রী অভিমত প্রকাশ করেন।
প্রধানমন্ত্রী চতুর্থ শিল্প বিপ্লবে ভারতের ভূমিকাকে আরও মজবুত করার ক্ষেত্রে টাইম স্কেল বা সময় সারণীর গুরুত্বপূর্ণ দিকের কথা বিশেভাবে উল্লেখ করেন। পরিবেশগত দিক থেকে ভারত ধীরে ধীরে অগ্রণী ভূমিকায় অবতীর্ণ হতে চলেছে। এখনও পর্যন্ত ভারত বায়ুর গুণমান এবং দূষণ নির্গমণের সঠিক মান মূল্যায়ণের ক্ষেত্রে প্রযুক্তি এবং যন্ত্রপাতির দিক থেকে অন্য দেশের ওপর নির্ভরশীল। সময় সারণীর সূক্ষাতীসূক্ষ বিশ্লেষণে ভারতের এই সাফল্য দূষণ নিয়ন্ত্রণ সহ স্বল্প মূল্যের প্রয়োজনীয় যন্ত্রপাতির উপাদনে ভারতকে আরও স্বনির্ভর করে তুলবে। স্বাভাবিকভাবেই এই সাফল্যের দরুণ বিশ্ব বাজারে ভারতের অংশীদারিত্ব বাড়বে এবং বায়ুর গুণমান তথা দূষণ নির্গমন প্রতিরোধ সংক্রান্ত প্রযুক্তির ক্ষেত্রে ভারত কয়েক কদম এগিয়ে যাবে। ‘আমরা দেশের বিজ্ঞানীদের নিরন্তর প্রচেষ্টার ফলেই আজ এই সাফল্য অর্জন করেছি’ বলে প্রধানমন্ত্রী অভিমত প্রকাশ করেন।
সংস্কৃতিমন্ত্রক
উপরাষ্ট্রপতি ৯ই এপ্রিল ২০২২ তারিখে নতুন দিল্লির বিজ্ঞান ভবনে সঙ্গীত নাটক আকাদেমি ও ললিতকলা আকাদেমি পুরস্কার প্রদান করবেন
নতুন দিল্লি, ০৮ এপ্রিল, ২০২২
উপরাষ্ট্রপতি শ্রী এম ভেঙ্কাইয়া নাইডু ৯ই এপ্রিল ২০২২ তারিখে সকাল ১১টায় নতুন দিল্লির বিজ্ঞান ভবনে এক অনুষ্ঠানে ২০১৮ সালের সঙ্গীত নাটক আকাদেমি ফেলোশিপ ও সঙ্গীত নাটক আকাদেমি পুরস্কার এবং ২০২১ সালের ললিতকলা আকাদেমি জাতীয় পুরস্কার প্রদান করবেন। চারজন বিশিষ্ট শিল্পীকে সঙ্গীত নাটক আকাদেমি ফেলোশিপ এবং ৪০ জন বিখ্যাত শিল্পীকে সঙ্গীত নাটক আকাদেমি পুরস্কার দেওয়া হবে। ললিতকলা আকাদেমি ফেলোশিপ দেওয়া হবে তিনজনকে, ললিতকলা আকাদেমি পুরস্কার পাবেন ২০ জন।
সঙ্গীত নাটক আকাদেমি ২০১৮ সালে পারফর্মিং আর্টের ক্ষেত্রে বিশেষ অবদানের জন্য চারজন ফেলোকে নির্বাচিত করেছে। এরা হলেন শ্রী জাকির হুসেন, শ্রী যতীন গোস্বামী, ডঃ সোনাল মানসিং এবং শ্রী তুরুভিদাইমারুদুর কুপিয়া কল্যাণসুন্দরম। ললিতকলা আকাদেমি ফেলোশিপ দেওয়া হচ্ছে তিন অসামান্য শিল্পী শ্রী হিম্মত শাহ, শ্রী জ্যোতি ভাট এবং শ্রী শ্যাম শর্মাকে।
সঙ্গীত নাটক আকাদেমি পুরস্কার হল পারফর্মিং আর্টের শিল্পী, শিক্ষক ও পণ্ডিতদের দেওয়া জাতীয় সম্মান। বিশিষ্ট সঙ্গীতজ্ঞ, নৃত্য শিল্পী, নাট্য শিল্পী ও পণ্ডিত এবং ভারত সরকার, রাজ্য সরকার ও কেন্দ্রশাসিত অঞ্চলের মনোনীত ব্যক্তিদের নিয়ে আকাদেমির সাধারণ পরিষদ গঠিত হয়। এই পরিষদই সঙ্গীত নাটক আকাদেমি পুরস্কার প্রাপকদের নির্বাচন করে।
ললিতকলা আকাদেমি প্রতি বছর একটি জাতীয় প্রদর্শনীর আয়োজন করে। এই মর্যাদাপূর্ণ প্রদর্শনীতে পুরস্কৃত শিল্পীদের প্রতিভা ও দক্ষতার নিদর্শন প্রদর্শিত হয়। এই বছর আয়োজিত ৬২ তম জাতীয় প্রদর্শনী, দেশের অসামান্য শিল্পীদের প্রতিভা প্রদর্শনের একটি মঞ্চ।
এবার ৯ই এপ্রিল, ২০২২ তারিখে নতুন দিল্লির ললিতকলা আকাদেমির গ্যালারিতে জাতীয় শিল্প প্রদর্শনীর উদ্বোধন করবেন কেন্দ্রীয় সংস্কৃতি মন্ত্রী শ্রী জি কিষান রেড্ডি। উপস্থিত থাকবেন কেন্দ্রীয় সংস্কৃতি প্রতিমন্ত্রী শ্রীমতী মীনাক্ষী লেখি।
পুরস্কার প্রদান অনুষ্ঠানের পরে সঙ্গীত নাটক আকাদেমি নতুন দিল্লির রবীন্দ্র ভবনে মেঘদূত কমপ্লেক্সে এবং কামানি প্রেক্ষাগৃহে পারফর্মিং আর্টসের এক উৎসবের আয়োজন করেছে। ৯-১৯শে এপ্রিল পর্যন্ত এটি চলবে। কেন্দ্রীয় সংস্কৃতি মন্ত্রী এবং সংস্কৃতি প্রতিমন্ত্রী কামানি প্রেক্ষাগৃহে এর সূচনা করবেন।
১১ দিনের এই উৎসবে দেশের বিভিন্ন প্রান্তের আকাদেমি পুরস্কার প্রাপকদের উপস্থাপনা তুলে ধরা হবে। সঙ্গীত, নৃত্য, নাটক, লোকসঙ্গীত এবং উপজাতি ও সহযোগী শিল্প, পুতুল নাচ প্রভৃতির বর্ণাঢ্য উপস্থাপনা হবে এই উৎসবে।
CG/SD/AS/
(Visitor Counter : 86
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩৫ কোটি ২৫ লক্ষ ছাড়িয়েছে
জাতীয় স্তরে সুস্থতার হার ৯৮.৩৮ শতাংশ, যা ২০২০-র মার্চ মাস থেকে সর্বোচ্চ
দেশে গত ২৪ ঘণ্টায় ৬০ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে ৭ হাজার ৯৭৪ জন করোনা আক্রান্ত হয়েছেন
দেশে সুস্পষ্টভাবে করোনা আক্রান্তের সংখ্যা ৮৭ হাজার ২৪
সাপ্তাহিক ভিত্তিতে আক্রান্তের হার ০.৬৪ শতাংশ, যা গত ৩২ দিনে ১ শতাংশের নীচে
নতুন দিল্লি, ১৬ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬০ লক্ষ ১২ হাজার ৪২৫। আজ সকাল ৭টা পর্যন্ত পাওয়া তথ্য অনুযায়ী মোট টিকাকরণের সংখ্যা ১৩৫ কোটি ২৫ লক্ষ ৩৭ হাজার ৯৮৬।
মোট টিকাকরণের পরিসংখ্যান নিম্নরূপ -
|
|
স্বাস্থ্য কর্মী
|
|
প্রথম ডোজ
|
|
১,০৩,৮৫,৮৭৯
|
|
দ্বিতীয় ডোজ
|
|
৯৬,২২,২২৩
|
|
প্রথম সারির স্বাস্থ্য কর্মী
|
|
প্রথম ডোজ
|
|
১,৮৩,৮৩,৫০৯
|
|
দ্বিতীয় ডোজ
|
|
১,৬৭,২৮,৬০৬
|
|
১৮ – ৪৪ বছর বয়সী
|
|
প্রথম ডোজ
|
|
৪৮,২৬,৩৮,০১১
|
|
দ্বিতীয় ডোজ
|
|
২৮,১০,০০,৩২০
|
|
৪৫ – ৫৯ বছর বয়সী
|
|
প্রথম ডোজ
|
|
১৯,০৫,৮৪,০৭৩
|
|
দ্বিতীয় ডোজ
|
|
১৩,৬৪,৯৩,৪৯৭
|
|
৬০ বছরের ঊর্ধ্বে
|
|
প্রথম ডোজ
|
|
১১,৯১,১৪,৬৭৬
|
|
দ্বিতীয় ডোজ
|
|
৮,৭৫,৮৬,১৯২
|
|
মোট
|
|
১,৩৫,২৫,৩৬,৯৮৬
দেশে গত ২৪ ঘণ্টায় সুস্থ হয়েছেন ৭ হাজার ৯৪৮ জন। এর ফলে মহামারী শুরুর সময় থেকে মোট আরোগ্য লাভের সংখ্যা ৩ কোটি ৪১ লক্ষ ৫৪ হাজার ৮৭৯। জাতীয় স্তরে সুস্থতার হার বর্তমানে ৯৮.৩৮ শতাংশ, যা ২০২০-র মার্চ থেকে সর্বোচ্চ।
কেন্দ্রীয় সরকারের পাশাপাশি রাজ্য/ কেন্দ্রশাসিত অঞ্চলগুলির সমন্বয়মূলক প্রয়াসের ফলে গত ৪৯ দিনে দৈনিক আক্রান্তের সংখ্যা ১৫ হাজারের নীচে রয়েছে। গত ২৪ ঘণ্টায় নতুন করে আক্রান্ত হয়েছেন ৭ হাজার ৯৭৪ জন।
দেশে সুস্পষ্টভাবে করোনায় আক্রান্তের সংখ্যা ৮৭ হাজার ২৪৫, যা গত বছরের মার্চ মাস থেকে সর্বনিম্ন এবং মোট আক্রান্তের ০.২৫ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ১২ লক্ষ ১৬ হাজার ১১টি নমুনা পরীক্ষা করা হয়েছে। এর ফলে সামগ্রিকভাবে মোট নমুনা পরীক্ষার সংখ্যা ৬৬ কোটি ২ লক্ষ ৪৭ হাজার ৭৬২টি।
দেশে একদিকে যেমন নমুনা পরীক্ষার হার লাগাতার বেড়েছে, অন্যদিকে তেমন সাপ্তাহিক ভিত্তিতে আক্রান্তের হার দাঁড়িয়েছে ০.৬৪ শতাংশ, যা গত ৩২ দিনে ১ শতাংশের নীচে। একইভাবে দৈনিক আক্রান্তের হার দাঁড়িয়েছে ০.৫৭ শতাংশ। দৈনিক ভিত্তিতে আক্রান্তের হার গত ৭৩ দিনে ২ শতাংশের নীচে রয়েছে এবং গত ১০৮ দিনে ৩ শতাংশের নীচে।
CG/SS/SKD/
(Visitor Counter : 148
অর্থমন্ত্রক
পরিকাঠামো খাতে লগ্নি
নয়াদিল্লি, ০৯ জুলাই, ২০১৯
ভারত প্রতি বছর পরিকাঠামো খাতে ১ লক্ষ কোটি টাকার বেশি লগ্নি করে আসছে। উদাহরণ-স্বরূপ বলা যায়, ২০১৮-১৯ – এ পরিকাঠামো ক্ষেত্রে সরকারি লগ্নির বাজেট হিসাব ছিল প্রায় ৬ লক্ষ কোটি টাকা। ২০১৯ – ২০’র অন্তর্বর্তী বাজেটে ভারতকে আগামী পাঁচ বছরে ৫ লক্ষ কোটি ডলারের অর্থনীতিতে পরিণত করার পরিকল্পনা করা হয়েছে। এর পরবর্তী আট বছরে ভারতকে ১০ লক্ষ কোটি ডলারের অর্থনীতিতে উন্নীত করার লক্ষ্য রয়েছে। স্বাভাবিকভাবেই এই লক্ষ্য পূরণে প্রয়োজন পরিকাঠামো খাতে বিপুল লগ্নির।
এই লক্ষ্যকে সামনে রেখে পরিকাঠামো খাতে লগ্নি বৃদ্ধি করতে সরকার একাধিক উদ্যোগ গ্রহণ করেছে। এই উদ্যোগগুলির মধ্যে রয়েছে – সড়ক ব্যবস্থার মানোন্নয়নে ভারতমালা পরিযোজনা, বন্দর-কেন্দ্রিক উন্নয়নের প্রসারে সাগরমালা প্রকল্প, আকাশপথে আঞ্চলিক যোগাযোগ বাড়াতে উড়ান প্রকল্প, বিদ্যুৎ বন্টন সংস্থাগুলির আর্থিক অবস্থা মজবুত করে লাভজনক করে তুলতে উজ্জ্বলা ডিসকম নিশ্চয়তা প্রকল্প রয়েছে। লোকসভায় সোমবার এক প্রশ্নের লিখিত জবাবে একথা জানান অর্থ প্রতিমন্ত্রী শ্রী অনুরাগ সিং ঠাকুর। তিনি আরও জানান, বিভিন্ন ক্ষেত্রে অর্থ সহায়তা বাড়াতে সরকার পরিকাঠামো ঋণ তহবিল, পরিকাঠামো বিনিয়োগ তহবিল, রিয়েল এস্টেট বিনিয়োগ ট্রাস্ট, সরকারি-বেসরকারি অংশীদারিত্বের আরও সুবিন্যাস তথা জাতীয় বিনিয়োগ ও পরিকাঠামো তহবিল গঠনে প্রয়োজনীয় উদ্যোগ গ্রহণ করেছে।
CG/BD/SB
(Visitor Counter : 73
অর্থমন্ত্রক
২০২১-২২ অর্থবর্ষে অটল পেনশন যোজনায় এখনও পর্যন্ত ৬৫ লক্ষের বেশি নাম নথিভুক্ত হয়েছে
নতুন দিল্লি, ০৫ জানুয়ারি, ২০২২
অটল পেনশন যোজনার যাত্রা শুরুর সাড়ে ছয় বছরেরও বেশি সময় ধরে ৩.৬৮ কোটি নাম নথিভুক্ত হয়েছে। ২০২১-২২ অর্থবর্ষে এই যোজনায় এখনও পর্যন্ত ৬৫ লক্ষেরও বেশি গ্রাহকের নাম নথিভুক্ত হয়েছে, যা এই প্রকল্পটি চালু হওয়ার পর থেকে এ সময়ের মধ্যে সর্বাধিক। নাম নথিভুক্তিকরণের ক্ষেত্রে পুরুষের থেকে মহিলা গ্রাহকের সংখ্যা বেশি। বর্তমানে পুরুষ ও মহিলার অনুপাত দাঁড়িয়েছে ৫৬:৪৪। এই ব্যবস্থাপনার আওতায় আর্থিক সম্পদের পরিমাণ প্রায় ২০ হাজার কোটি টাকা।
উল্লেখ্য, ২০১৫ সালের ৯ই মে প্রধানমন্ত্রী শ্রী নরেন্দ্র মোদী কেন্দ্রীয় সরকারের জনকল্যাণমুখী এই সামাজিক নিরাপত্তা প্রকল্পটি চালু করেছিলেন। বিশেষ করে অসংগঠিত ক্ষেত্রের নাগরিকদের বার্ধক্যকালীন আয়ের নিরাপত্তা নিশ্চিত করার লক্ষ্যেই এই প্রকল্প চালু করা হয়।
পেনশন ফান্ড রেগুরেটরি অ্যান্ড ডেভেলপমেন্ট অথরিটি -এর চেয়ারম্যান শ্রী সুপ্রতিম বন্দ্যোপাধ্যায় জানিয়েছেন, সমাজের সবচেয়ে দুর্বল শ্রেণী মানুষকে পেনশনের আওতায় নিয়ে আসার লক্ষ্যেই এই উদ্যোগ নেওয়া হয়েছে। সরকারি ও বেসরকারি ব্যাঙ্ক, আঞ্চলিক গ্রামীণ ব্যাঙ্ক, পেনেন্ট ব্যাঙ্ক, ক্ষুদ্র আর্থিক ব্যাঙ্ক, সমবায় ব্যাঙ্ক, ডাক বিভাগ এবং রাজ্যস্তরের সমস্ত ব্যাঙ্ক কমিটিগুলির মাধ্যমে এই প্রকল্পটিকে প্রসারিত করা হয়েছে।
তিনি আরও জানান, বর্তমান আর্থিক বছরে ১ কোটিরও বেশি মানুষকে এই প্রকল্প নাম নথিভুক্তিকরণের লক্ষ্যমাত্রা নেওয়া হয়েছে। এক্ষেত্রে পিএফআরডিএ সক্রিয়ভাবে কাজ করে চলেছে বলেও তিনি উল্লেখ করেন।
অটল পেনশন যোজনায় ১৮-৪০ বছর বয়সী যেকোনো ভারতীয় নাগরিক যাদের একটি নিজস্ব ব্যাঙ্ক অ্যাকাউন্ট রয়েছে, তারা নাম নথিভুক্ত করতে পারেন। এই যোজনায় ৬০ বছর বয়সে ১ হাজার থেকে ৫ হাজার টাকা পর্যন্ত পেনশন মিলবে। এছাড়াও পেনশনভোগীর মৃত্যুতে তাঁর স্ত্রীকে আজীবন পেনশনের নিশ্চয়তা দেওয়া হয়েছে। এমনকি পেনশনভোগী ও তাঁর স্ত্রী উভয়ের মৃত্যু হলে নমিনিকে সম্পূর্ণ পেনশনের অর্থ দেওয়া হবে।
CG/SS/SKD/
(Visitor Counter : 144
মানবসম্পদবিকাশমন্ত্রক
নোবেল করোনা ভাইরাসজনিত  পরিস্থিতিতে আগাম সতর্কতামূলক ব্যবস্থা হিসাবে মানব সম্পদ উন্নয়ন মন্ত্রক ৩১শে মার্চ পর্যন্ত বিভিন্ন পরীক্ষা স্থগিত রাখার নির্দেশ জারি করেছে
নয়াদিল্লি, ১৮ মার্চ, ২০২০
কেন্দ্রীয় মানব সম্পদ উন্নয়ন মন্ত্রক নোবেল করোনা ভাইরাসজনিত  উদ্ভূত পরিস্থিতিতে আগাম সতর্কতামূলক ব্যবস্থা হিসাবে বিশ্ববিদ্যালয় মঞ্জুরি কমিশন , এআইসিটিই, এনটিএ, এনআইওএস, কেন্দ্রীয় মাধ্যমিক শিক্ষা পর্ষদ  এবং এনসিটিই সহ মন্ত্রকের অধীন সমস্ত স্বশাসিত প্রতিষ্ঠানকে বিভিন্ন পরীক্ষা আগামী ৩১শে মার্চ পর্যন্ত স্থগিত রাখার নির্দেশ দিয়েছে। পরীক্ষার্থী এবং তাদের অভিভাবক ও শিক্ষক-শিক্ষিকাদের সুরক্ষা ও নিরাপত্তার বিষয়টিকে সুনিশ্চিত করতেই এই সিদ্ধান্ত নেওয়া হয়েছে।
মন্ত্রকের এই সিদ্ধান্তের প্রেক্ষিতে আগাম সতর্কতামূলক ব্যবস্থা হিসাবে সমস্ত শিক্ষা প্রতিষ্ঠান ও পরীক্ষা পর্ষদ যেসব ব্যবস্থা গ্রহণ করেছে, তার মধ্যে রয়েছে :
সিবিএসই এবং বিশ্ববিদ্যালয়ের যাবতীয় পরীক্ষা সহ চালু সমস্ত পরীক্ষা পরবর্তী দিনক্ষণ ৩১শে মার্চের পর পুনরায় স্থির করা হবে।
পরীক্ষাপত্র মূল্যায়নের কাজও ৩১শে মার্চের পর চালু করা হবে।
জয়েন্ট প্রবেশিকা পরীক্ষার  জন্য পরীক্ষার্থীদের যেহেতু এক শহর থেকে অন্য শহরে যাতায়াত করতে হয়, তাই এই পরীক্ষা গ্রহণের নতুন দিনক্ষণ ৩১শে মার্চের পর স্থির হবে।
সমস্ত শিক্ষা প্রতিষ্ঠান ও পরীক্ষা পর্ষদগুলিকে বৈদ্যুতিন উপায়ে ছাত্রছাত্রী ও শিক্ষক-শিক্ষিকাদের সঙ্গে নিয়মিত যোগাযোগ রাখার অনুরোধ জানানো হয়েছে, যাতে কোনও পক্ষের মধ্যেই বিভ্রান্তি না ছড়ায়। শিক্ষা প্রতিষ্ঠানগুলিকে হেল্পলাইন নম্বর বা ই-মেল চালু করতে বলা হয়েছে, যাতে ছাত্রছাত্রীরা প্রয়োজনে যোগাযোগ করতে পারেন।
মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ সমস্ত ছাত্রছাত্রী, শিক্ষক-শিক্ষিকা ও অভিভাবকদের অযথা আতঙ্কিত না হওয়ার পরামর্শ দিয়েছেন। তিনি বলেছেন, ছাত্রছাত্রী সহ সংশ্লিষ্ট সকল পক্ষের সুরক্ষা ও নিরাপত্তা নিশ্চিত করতে তাঁর মন্ত্রক দায়বদ্ধ। শিক্ষাবর্ষ অনুযায়ী, পঠন-পাঠন ও পরীক্ষা যথাসময়ে শেষ করতে সম্ভাব্য সবরকম পদক্ষেপ নেওয়া হবে।
CG/BD/SB
(Visitor Counter : 151
অর্থমন্ত্রক
ভারতের জি-২০ সভাপতিত্বে জি-২০ দেশগুলির অর্থমন্ত্রী এবং কেন্দ্রীয় ব্যাঙ্কের গভর্নরদের দ্বিতীয় বৈঠক
নয়াদিল্লি, ১৪ এপ্রিল,২০২৩
ভারতের জি-২০ সভাপতিত্বে জি-২০ দেশগুলির অর্থমন্ত্রী এবং কেন্দ্রীয় ব্যাঙ্কের গভর্নরদের দ্বিতীয় বৈঠক অনুষ্ঠিত হল ১২ ও ১৩ এপ্রিল। আন্তর্জাতিক অর্থ ভাণ্ডার এবং বিশ্বব্যাঙ্ক গোষ্ঠীর ২০২৩-এর বসন্ত বৈঠকের প্রায় প্রান্তসীমায় এই বৈঠক অনুষ্ঠিত হল। কেন্দ্রীয় অর্থমন্ত্রী শ্রীমতী নির্মলা সীতারমন এবং ভারতীয় রিজার্ভ ব্যাঙ্কের গভর্নর শ্রী শক্তিকান্ত দাস যৌথভাবে এই বৈঠকে সভাপতিত্ব করেন। বৈঠকে জি-২০ সদস্যভুক্ত দেশ, ১৩টি আমন্ত্রিত দেশ এবং বিভিন্ন আন্তর্জাতিক ও আঞ্চলিক প্রতিষ্ঠান থেকে প্রায় ৩৫০ অভ্যাগত উপস্থিত ছিলেন। বিশ্ব অর্থনীতি, আন্তর্জাতিক আর্থিক কাঠামো, সুস্থায়ী লগ্নি, আর্থিক ক্ষেত্র, আর্থিক অন্তর্ভুক্তিকরণ এবং আন্তর্জাতিক কর ব্যবস্থা – এসব বিষয় নিয়ে বৈঠকটিকে তিন ভাগে বিভক্ত করা হয়। গত ফেব্রুয়ারি মাসে জি-২০ দেশগুলির অর্থমন্ত্রী এবং কেন্দ্রীয় ব্যাঙ্কের গভর্নরদের যে বৈঠক হয়েছিল তাতে জি-২০ ফিনান্স ট্র্যাক-এর বিভিন্ন বৈঠকে বিষয়ভিত্তিক আলোচনায় যে অগ্রগতি হয়েছে তা নিয়ে এই বৈঠকে পর্যালোচনা করা হবে এবং তার বিভিন্ন দিকের ওপর আলোকপাত করা হবে।
ইউক্রেনের যুদ্ধ, খাদ্য ও শক্তিক্ষেত্রে যে নিরাপত্তার অভাব, জলবায়ু পরিবর্তন এবং আর্থিক স্থায়িত্বের যে ঝুঁকি সাম্প্রতিককালে চোখে পড়ছে, বিশ্ব অর্থনীতি এবং আন্তর্জাতিক আর্থিক কাঠামো নিয়ে আলোচনায় সদস্যরা মূল চ্যালেঞ্জিং বিষয়গুলি নিয়ে আলোচনা করেন। তাঁদের বক্তব্য, জি-২০ এক্ষেত্রে একটি সমঝোতার সেতুবন্ধ তৈরি করতে পারে যাতে করে অধিক ঝুঁকিসম্পন্ন দেশ এবং এক শ্রেণীর জনসাধারণ সুরক্ষিত থাকতে পারেন।
বহুপাক্ষিক উন্নয়ন ব্যাঙ্ক শক্তিশালী করা নিয়ে সম্প্রতি গঠিত জি-২০-র সুদক্ষ গোষ্ঠী যে মতামত ব্যক্ত করেছে তা নিয়ে মন্ত্রী ও গভর্নররা প্রথম পর্বের বৈঠকে আলোচনা করেন। ঋণের বিষয়ে তাঁরা এই বহুস্তরীয় সমন্বয়কে আরও শক্তিশালী করার ওপর জোর দেন। নিম্ন আয়ের দেশ এবং ঝুঁকিপূর্ণ মধ্য আয়ের দেশগুলিতে ঋণের বোঝা বাড়ার বিষয়টির ওপর মন্ত্রী এবং গভর্নররা আলোচনা করেন। এ ব্যাপারে অভিন্ন পরিকাঠামো গড়ে তুলে ঋণের বোঝা কমানোর দ্রুত কোনও ব্যবস্থা গ্রহণের ওপর তাঁরা জোর দেন। এর পাশাপাশি জলবায়ু পরিবর্তনের প্রভাব এবং পুঁজির প্রবাহ সংক্রান্ত নীতি নিয়ে আলোচনা হয়েছে।
দ্বিতীয় পর্বের বৈঠকে সুস্থায়ী লগ্নি, আর্থিক ক্ষেত্র, আর্থিক অন্তর্ভুক্তিকরণ প্রভৃতি বিষয় নিয়ে আলোচনা হয়। আর্থিক অন্তর্ভুক্তিকরণের ক্ষেত্রে ডিজিটাল পরিকাঠামোর প্রসার ঘটানো এবং ২০২৩-এর এ সংক্রান্ত অ্যাকশন প্ল্যানের বিষয়ে আলোচনা হয়।
তৃতীয় পর্বের আলোচনা হয় আন্তর্জাতিক কর-এর বিষয় নিয়ে। এক্ষেত্রে কর ব্যবস্থার স্বচ্ছতা বাড়াতে দক্ষ আন্তর্জাতিক প্রয়াস নিয়ে জি-২০ কতখানি কার্যকরী ভূমিকা নিতে পারে সে ব্যাপারে জি-২০ভুক্ত দেশগুলির মন্ত্রীরা তাঁদের মতবিনিময় করেন।
জি-২০ দেশগুলির অর্থমন্ত্রী এবং কেন্দ্রীয় ব্যাঙ্কের গভর্নরদের বৈঠক নিয়ে বিস্তারিত জানতে নিচের লিঙ্কে ক্লিক করুন -
https://www.imf.org/en/News/Articles/2023/04/12/pr23117-global-sovereign-debt-roundtable-cochairs-press-stmt.
জি-২০ দেশগুলির অর্থমন্ত্রী এবং কেন্দ্রীয় ব্যাঙ্কের গভর্নরদের তৃতীয় বৈঠকটি অনুষ্ঠিত হবে গান্ধীনগরে আগামী জুলাই মাসে এবং জি-২০ গোষ্ঠীভুক্ত দেশগুলির নেতৃত্বের শিখর বৈঠক ২০২৩-এর ৮ ও ৯ সেপ্টেম্বর নতুন দিল্লিতে অনুষ্ঠিত হবে।
PG/AB/DM/
(Visitor Counter : 124